Ute (kenderaan)

Sebuah ute (   ), pada asalnya merupakan sebuah singkatan untuk "utiliti" atau " coupé utility ", adalah sebuah istilah yang digunakan di Australia dan New Zealand bagi menggambarkan kenderaan dengan tonneau di belakang bahagian penumpang.

Kebiasannya, istilah ini merujuk kepada kenderaan yang menggunakan casis kereta penumpang namun mempunyai sebuah ruang kargo yang bersepadu dengan bahagian badan penumpang (kenderaan coupé utiliti ). Kini, kenderaan yang mempunyai sebuah ruangan kargo terbuka di bahagian belakang dipanggil "ute" di Australia dan New Zealand,  walaupun dipanggil trak pikap di negara lain.

 Etimologi 
Dari segi sejarah, istilah "ute" (singkatan daripada ' kenderaan utiliti ') telah digunakan bagi menggambarkan kenderaan 2 pintu berasaskan casis kereta penumpang, seperti Holden Commodore, Ford Falcon Australia, Chevrolet El Camino dan Subaru BRAT . Kebiasannya, Ute keluaran Australia merupakan pacuan roda belakang dan mempunyai ruang kargo yang bersepadu dengan badan penumpang (berbanding dengan trak pikap, di mana ruang kargo berasingan daripada badan penumpang).

Pada abad ke-21, istilah ini mula digunakan dengan lebih meluas yang merangkumi mana-mana kenderaan yang mempunyai ruangan kargo di belakang (yang dipanggil trak pikap di negara lain).

Konsep kenderaan dua pintu berdasarkan casis kereta penumpang dengan dulang di belakang bermula di Amerika Syarikat pada tahun 1920-an dengan model utiliti roadster. Kenderaan ini adalah boleh tukar atas lembut, berbanding dengan bumbung keluli tetap yang digunakan oleh kebanyakan kereta.

Ford Australia merupakan syarikat pertama yang mengeluarkan sebuah ute Australia Coupe, yang dikeluarkan pada tahun 1934. Hali ini demikian kerana sebuah surat bertarikh 1932 daripada isteri seorang petani di Australia yang meminta "sebuah kenderaan untuk pergi ke gereja pada hari Ahad dan juga boleh membawa khinzir kita ke pasar pada hari Isnin". Oleh itu, pereka bentuk Ford Lew Bandt mereka bentuk sebuah badan dua pintu dengan dulang di bahagian belakang untuk casis Ford Model A Amerika, dan model itu dinamakan "utiliti coupe". Apabila versi Australia dipaparkan di AS, Henry Ford menamakannya sebagai "Kangaroo Chaser". Versi convertible yang dikenali sebagai utiliti roadster telah dihasilkan dalam jumlah terhad oleh Ford pada tahun 1930-an.

Pada tahun 1951, Holden mengeluarkan sebuah model "utiliti", yang berasaskan sedan 48–215 mereka. Disebabkan Ford dan Holden kini mengeluarkan ute, bermulalah tradisi kenderaan 2 pintu rekaan Australia dengan dulang di belakang, berasaskan casis kereta sedan.

 Kesan budaya 
kiri|thumb| 2010 HSV Maloo R8
Australia telah membangunkan budaya di sekitar utes, terutamanya di kawasan luar bandar dengan acara yang dikenali sebagai "ute musters".

Ute berprestasi tinggi turut dijual di Australia, termasuk FPV F6 dan HSV Maloo. HSV GTSR Maloo 2017 dikuasakan oleh  enjin V8 pengecas super menghasilkan  .

 Model Australia 

 Ford 

Utes yang dihasilkan oleh Ford di Australia:

 1941–1949 1941 Ford
 1949–1951 1949 Ford
 1946–1953 Ford Anglia Coupe Utility
 1956–1962 Ford Consul Mk.II
 1961–2016 Ford Falcon Ute 
 1952–1959 Ford Mainline Utility
 1953–1955 Ford Popular 103E
 1946–1953  Ford Prefect
 1956–1962 Ford Zephyr Mark II Coupe Utility

Tambahan pula, Ford Ranger (T6) direka oleh Ford Australia, tetapi dibina di tempat lain. Ia merupakan kereta baharu kedua terlaris di Australia pada tahun 2019 dan tahun 2020.

 Holden 
Ute yang dihasilkan oleh Holden atau syarikat induknya General Motors di Australia:

 Chevrolet Stylemaster 1946-1948
 Vauxhall Velox 1951-1957
 Holden Utility 1951-1958
 Vauxhall Wyvern 1952-1954
 Holden Kingswood 1968-1984
 Holden Utility (VG) 1990-1991
 Holden Ute / Holden Commodore Ute (VP to VF) 1991-2017

Holden juga menjual ute dilencana semula yang dihasilkan di tempat lain. Mereka termasuk:

 Holden Rodeo 1980-2000, Isuzu Faster dan Isuzu D-Max yang dilencana semula
 Holden Colorado 2008-2020, Chevrolet Colorado yang dilencana semula yang dibina di Thailand.

 Chrysler 
Model:

 1953-1957 Plymouth Belvedere 
 1956–1957 Plymouth Cranbrook
 1956-1958 Plymouth Savoy
 1956–1957 Dodge Kingsway
 1956–1957 Diplomat DeSoto
 1958–1961 Chrysler Wayfarer
 1965–1979 Chrysler Valiant Utility dan Dodge Utility

 Leyland British 
Model:

 1954–1974 Austin Cambridge Coupe Utility
 1968–1971 Austin 1800 Utility

 Hillman 
Moodel:

 1950-1958 Commer Light Pick-up, berdasarkan Hillman Minx
 1956 Hillman de luxe Utiliti 

 Model Asia 

 Isuzu 
Isuzu menjual Isuzu D-Max di Australia. Sebelum ini, pikap ini dijual Holden Rodeo.

 Mazda 
Mazda telah menjual Mazda BT-50 di Australia sejak 2006.

 Mitsubishi 
Mitsubishi telah menjual Mitsubishi Triton di Australia sejak 1978. Pada 2019, ia merupakan kereta baharu terlaris kelima di Australia."Top 100 new cars sold in Australia in 2019". Carsguide. Retrieved 5 September 2020.

 Nissan 
Antara 1971-2008 Nissan menjual Nissan Sunny Truck sebagai ute di Australia. Sejak 1985, Nissan telah menjual ute gaya pikap Nissan Navara di Australia.

 Proton 
Antara 2002-2010, Proton Jumbuck telah dijual di Australia sebagai ute.

 Subaru 
Subaru menghasilkan Subaru Brumby, model AWD kecil yang diperoleh daripada Leone generasi kedua . Ia dijual antara 1978–1993 dan dikenali sebagai BRAT, Shifter, MV dan Targa di negara selain Australia. Model yang agak terkenal kerana hayat pengeluarannya yang panjang dan impaknya  dalam budaya popular. Walaupun dibina di Jepun, ia tidak pernah dijual di sana.

 Suzuki 
Dari 1983 hingga 1988, Suzuki membina versi ute kereta kei Alto yang dipanggil Mighty Boy. Ia dijual di Jepun, Australia dan Cyprus .

Pada tahun 2011, Toyota Hilux meupakan ute terlaris di Australia.

 Model Eropah 

 Mercedes-Benz 
Antara 2017 dan 2020, Mercedes-Benz X-Class telah dijual di Australia. Ia menggunakan casis Nissan Navara.

 Volkswagen 
Volkswagen telah menjual Volkswagen Amarok sejak 2010.

 Lihat juga 

  Trak pikap

 Rujukan 

Kategori:Lori pikap